CELEX: 22005D0072
Language: hu
Date: 2005-04-29 00:00:00
Title: Az EGT-Vegyesbizottság 72/2005 határozata (2005. április 29.) az Európai Gazdasági Térségről szóló megállapodás a négy alapszabadságon kívül eső különleges területeken folytatott együttműködésről szóló 31. jegyzőkönyvének módosításáról

15.9.2005   
            
            
               HU
            
            
               Az Európai Unió Hivatalos Lapja
            
            
               L 239/64
            
         
      AZ EGT-VEGYESBIZOTTSÁG 72/2005 HATÁROZATA
   
   (2005. április 29.)
   az Európai Gazdasági Térségről szóló megállapodás a négy alapszabadságon kívül eső különleges területeken folytatott együttműködésről szóló 31. jegyzőkönyvének módosításáról
   AZ EGT-VEGYESBIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 86. és 98. cikkére,
   mivel:
   
               (1)
            
            
               A megállapodás 31. jegyzőkönyvét az EGT-Vegyesbizottság 2004. december 16-i 180/2004 határozata (1) módosította.
            
         
               (2)
            
            
               Helyénvaló a megállapodás Szerződő Felei együttműködésének kiterjesztése európai biztonsági kutatás fejlesztésében (2005) való együttműködést előkészítő cselekvésre.
            
         
               (3)
            
            
               Ennek következtében a megállapodás 31. jegyzőkönyvét módosítani kell annak érdekében, hogy a kibővített együttműködés 2005. január 1-jei kezdettel lehetővé váljon,
            
         A KÖVETKEZŐKÉPPEN HATÁROZOTT:
   1. cikk
   A megállapodás 31. jegyzőkönyvének 1. cikke a következőképpen módosul:
   
               1.
            
            
               Az (1) bekezdés szövege helyébe a következő lép:
               
                           „(1)
                        
                        
                           Az EFTA-államok 1994. január 1-jei kezdettel részt vesznek az (5) bekezdésben említett, a kutatás- és technológiafejlesztés területén megvalósuló közösségi tevékenységek keretprogramjainak végrehajtásában, valamint 2005. január 1-jei kezdettel — az egyedi programjaikban való részvétel keretében — a (9) bekezdésben említett tevékenységekben.”
                        
                     
         
               2.
            
            
               A (2) bekezdés szövege helyébe a következő lép:
               
                           „(2)
                        
                        
                           A megállapodás 82. cikke (1) bekezdésének a) pontjával összhangban, az EFTA-államoknak hozzá kell járulniuk az (5) és (9) bekezdésben említett tevékenységek költségeihez.”
                        
                     
         
               3.
            
            
               A (6) bekezdés szövege helyébe a következő lép:
               
                           „(6)
                        
                        
                           Az (5) és (9) bekezdésben említett, a kutatás- és technológiafejlesztés területén megvalósuló közösségi tevékenységek keretprogramjaiban történő tevékenységek értékelése és főbb átirányítása vonatkozásában a megállapodás 79. cikkének (3) bekezdésében említett eljárás az irányadó.”
                        
                     
         
               4.
            
            
               A (8) bekezdés után a következő bekezdést kell beilleszteni:
               
                           „(9)
                        
                        
                           2005. január 1-jétől az EFTA-államok részt vesznek a 2005. évi költségvetési évre az Európai Unió számára előirányzott általános költségvetésbe bejegyzett költségvetési tételhez kapcsolódó közösségi programokban:
                           
                                       —
                                    
                                    
                                       
                                          08.14.01 költségvetési tétel: »Előkészítő intézkedések az európai biztonsági kutatás fejlesztéséhez (2005)«.”
                                    
                                 
                     
         2. cikk
   Ez a határozat az azt követő napon lép hatályba, amikor a megállapodás 103. cikkének (1) bekezdése szerint előírt utolsó értesítést eljuttatták az EGT-Vegyesbizottsághoz (2).
   Ezt a határozatot 2005. január 1-jétől kell alkalmazni.
   3. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2005. április 29-én.
      
         
            az EGT-Vegyesbizottság részéről
         
         
            az elnök
         
         Richard WRIGHT
         
      
   
   
      (1)  HL L 133., 2005.5.26., 42. o.
   
   
      (2)  Alkotmányos követelmények fennállását nem jelezték.